Πραγματικά έμεινα εντυπωσιασμένη από αυτό το διαμέρισμα. Είχαμε τη σουίτα 4 με δυο κρεβατοκάμαρες. Εξαιρετική αισθητική του χώρου, διακόσμηση και λειτουργικότητα, όλα ήταν ολοκαίνουρια, πεντακάθαρα και δεν έλειπε τίποτα, σαν να ήσουν σε ένα κανονικό σπίτι.
Είχε 3 τηλεοράσεις και 3 air-conditions , από ένα σε κάθε δωμάτιο. Ένα υπέροχο διαμέρισμα που άνετα θα έμενα για πάντα.
Όσον αφορά στην περιοχή που βρίσκεται είναι ιδανική για βόλτες στο κέντρο, 10 λεπτά περπάτημα από την Πλατεία Συντάγματος .Η στάση μέτρο Ευαγγελισμός βρίσκεται στα 2 λεπτά, μπροστά από το σπίτι. Η περιοχή είναι ωστόσο ιδιαίτερα ήσυχη και ασφαλής.
Η επιλογή μας έγινε επειδή βρίσκεται δίπλα ένα ιδιωτικό parking αυτοκινήτων, προκειμένου να αφήνουμε εκεί το αυτοκίνητο μας , ωστόσο άνετα μπορεί κανείς να βρει θέση παρκαρίσματος και μπροστά ή γυρω από το διαμέρισμα .
Το διαμέρισμα ξεπέρασε τις προσδοκίες μας και η διαμονή μας στην Αθήνα ήταν απολαυστική για όλη την οικογένεια. Σίγουρα θα επιστρέψουμε σε αυτό το διαμέρισμα.